ai4bharat/Pralekha huggingface dataset:
உள்துறை அமைச்சகம்
44 பேருக்கு 2017-ம் ஆண்டுக்கான ஜீவன் ரக்ஷா படக் விருதுகள்
2017-ம் ஆண்டுக்கான உயிர் பாதுகாப்பு பதக்கம் எனப் பொருள்படும் 'ஜீவன் ரக்ஷா படக்' விருதுகளுக்கு 44 பேரை குடியரசு தலைவர் அங்கீகரித்துள்ளார். இதில் 7 பேர் சர்வோத்தம் ஜீவன் ரக்ஷா படக் விருதுக்கும், 13 பேர் உத்தம் ஜீவன் ரக்ஷக் படக் வருதுக்கும் தேர்வு செய்யப்படுள்ளனர். 24 பேருக்கு ஜீவன் ரக்ஷா படக் விருதுகள் வழங்கப்படும். 7 பேருக்கு இறப்புக்கு பின்னர் விருதுகள் வழங்கப்படும்.
உயிர்களைக் காப்பாற்றும் மனித நேய நடவடிக்கைகளில் ஈடுபடும் சிறந்த சேவை புரிந்தவர்களுக்கு ஜீவன் ரக்ஷா படக் விருதுகள் வழங்கப்படுகின்றன. சர்வோத்தம் ஜீவன் ரக்ஷா படக், உத்தம் ஜீவன் ரக்ஷா படக், ஜீவன் ரக்ஷா படக் என மூன்று பிரிவுகளில் இந்த விருதுகள் வழங்கப்படுகின்றன. ஆண், பெண் வேறுபாடு இன்றி அனைவரும் இந்த விருதுகளைப் பெறுவதற்கு தகுதியுள்ளவர்கள். இறப்புக்கு பிறகும் இந்த விருது வழங்கப்படுகிறது.
ஒரு பதக்கம், உள்துறை அமைச்சர் கையெழுத்திட்ட சான்றிதழ், ஒரு கணிசமான ரொக்கத் தொகை அடங்கிய விருது, தேர்வு பெற்றவர்களுக்கு விரைவில் அந்தந்த மாநில அரசுகள் மூலம் வழங்கப்படும்.
Sarvottam Jeevan Raksha Padak
- Shri F. Lalchhandama , Mizoram
- Shri Bablu Martin , Madhya Pradesh
- Shri K. Pugazendy , Puducherry
- Master Supreet Rathi , Delhi
- Shri Deepak Sahu , Madhya Pradesh
- Shri Satyavir , Delhi
- Shri Basant Verma , Madhya Pradesh
Uttam Jeevan Raksha Padak
- Shri Sheikh Salim Gafur, Gujarat
- Shri Ravi Gorle, Andhra Pradesh
- Shri Rajendra Tukaram Gurav, Maharashtra
- Dr. Suneem Ahmad Khan, Jammu & Kashmir
- Shri B. Laltlanthanga, Mizoram
- Shri Lianhmingthanga, Mizoram
- Master Pankaj Mahanta, Odisha
- Shri Ameen Muhammed, Kerala
- Shri Bhanu Chandra Pandey, Maharashtra
- Smt. Reena Patel, Madhya Pradesh
- Shri Sujan Singh, Himachal Pradesh
- Shri Satyen Singh, Karnataka
- Master Zonuntluanga, Mizoram
Jeevan Raksha Padak
(- Shri Hariom Singh Bais, Madhya Pradesh
- Shri Abin Chacko, Kerala
- Kum. Mamata Dalai, Odisha
- Master Abhay Das, Kerala
- Master Chirayu Gupta, Uttar Pradesh
- Shri Gaius James, Andaman and Nicobar
- Master Stephen Joseph, Kerala
- Master Hareesh K.H., Kerala
- Master Nishanth K.U., Karnataka
- Shri Pradeep Kumar, Delhi
- Shri Sachin Kumar, Uttar Pradesh
- Master John Lalditsak, Manipur
- Shri Pravin Kumar Mishra, Madhya Pradesh
- Shri Madan Mohan, Punjab
- Smt. Rajasree R. Nair, Kerala
- Shri Narender, Madhya Pradesh
- Master Tambe Pranay Rahul, Maharashtra
- Shri Sourabh Singh Rajput, Madhya Pradesh
- Shri Nimma Veera Venkata Ramana, Andhra Pradesh
- Kum. Yamini Sahu, Chhattisgarh
- Shri Prabhakar Gangadhar Sathe, Maharashtra
- Shri Surendra Sharma, Madhya Pradesh
- Shri Puran Mal Verma, West Bengal
- Master Zairemtluanga, Mizoram
சமூக நிதி மற்றும் அதிகாரமளித்தல் அமைச்சகம்
அரசியலமைப்பு தினம் நாடு முழுவதும் உற்சாகமாகக் கொண்டாடப்பட்டது
பல்வேறு நிகழ்ச்சிகள், உறுதி ஏற்புகள் மற்றும் அரசியல் சாசனத்தின் முன்னுரையை வாசித்தல் ஆகியவற்றின் மூலம் அரசியலமைப்பு தினம் இன்று நாடு முழுவதும் உற்சாகமாகக் கொண்டாடப்பட்டது.
அரசியல் சாசனத்தின் முன்னுரையை நாடு முழுவதும் வாசிக்கும் நிகழ்வுக்கு குடியரசுத் தலைவர் திரு ராம் நாத் கோவிந்த் தலைமை தாங்கிய நிலையில், அகில இந்திய சட்டப்பேரவை தலைவர்கள் மாநாட்டில் பிரதமர் திரு நரேந்திர மோடி நிறைவுரை ஆற்றினார்.
மேலும் விவரங்களுக்கு இந்த ஆங்கில செய்திக் குறிப்பை காணவும் : https://pib.gov.in/PressReleasePage.aspx?PRID=1676131
-----
(Visitor Counter : 80
நிலக்கரி அமைச்சகம்
2023-ம் ஆண்டுக்கு “உரிய நேரத்தில் பணம் செலுத்துதல் ” பிரிவில் நெய்வேலி பழுப்பு நிலக்கரி நிறுவனம் அரசு இ-சந்தை விருதினைப் பெற்றுள்ளது
அரசு இ- சந்தையின் தொலைநோக்குப் பார்வைக்கேற்ப இ-சந்தை நடைமுறையில் நம்பகத்தன்மையை மேம்படுத்துவதில் மிகச்சிறந்த பங்களிப்பு செய்துள்ள நெய்வேலி பழுப்பு நிலக்கரி நிறுவனம் 2023-ம் ஆண்டுக்கு “உரிய நேரத்தில் பணம் செலுத்துதல் ” பிரிவில் அரசு இ-சந்தை விருதினைப் பெற்றுள்ளது.
இந்த விருதினை நெய்வேலி பழுப்பு நிலக்கரி நிறுவனத்தின் சார்பில் இயக்குநர்  திரு கே மோகன் ரெட்டி பெற்றுக்கொண்டார். நெய்வேலி பழுப்பு நிலக்கரி நிறுவன அலுவலர்களைப் பாராட்டிய இந்நிறுவனத்தின் தலைவர் மற்றும் மேலாண்மை இயக்குநரான திரு பிரசன்ன குமார் மோட்டுப்பள்ளி எதிர்காலத்தில் மேலும் வெற்றிப்பெற வாழ்த்துக்களை தெரிவித்தார்.
அரசு இ-சந்தை இணையப்பக்கத்தில் 2017-ம் ஆண்டு பதிவு செய்துகொண்ட நெய்வேலி பழுப்பு நிலக்கரி நிறுவனம், 2018-19 காலத்தில் ரூ.2.21 கோடி என்ற சிறிய மதிப்பில் கொள்முதலைத் தொடங்கிய இந்நிறுவனம், 2022-23 நிதியாண்டில் ரூ.984.93 கோடி என்ற வளர்ச்சியைப் பதிவுசெய்துள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1937914
சிறப்பு சேவைகள் மற்றும் கட்டுரைகள்
பி எஸ் என் எல் வாடிக்கையாளர் சேவைமையங்கள் 2023 மார்ச் மாதத்தின் அனைத்து ஞாயிற்றுக்கிழமை மற்றும் விடுமுறைநாட்களிலும் செயல்படும்
பி எஸ் என் எல் வாடிக்கையாளர் சேவை மையங்கள் மற்றும் பணம் செலுத்தும் சேவை மையங்கள் 2023 மார்ச் மாதத்தின் அனைத்து ஞாயிற்றுக்கிழமை மற்றும் இதர விடுமுறை நாட்களிலும் வழக்கமான அலுவல் நேரங்களில் முழுவதும் செயல்படும். வாடிக்கையாளர்கள் கட்டணங்கள் செலுத்துவதற்கும் இதர பரிவர்தனைகளுக்கும் இந்த வாய்ப்பை பயன்படுத்திக்கொள்ளுமாறு கேட்டுக்கொள்ளப்படுகிறார்கள்.
நுகர்வோர் நலன், உணவு மற்றும் பொது விநியோகம் அமைச்சகம்
உணவு தானியங்கள் வீடுகளுக்கே சென்று விநியோகம்
பொது விநியோக முறையில் உணவு தானியங்களை நேரடியாக விநியோகிக்கும் முறையை மேற்கொள்ள தேவையான சீர்திருத்தங்களை மத்திய மாநில அரசுகள் மேற்கொள்ள தேசிய உணவு பாதுகாப்பு சட்டம் 2013ன் பிரிவு 12 கூறுகிறது. ஒரு மாநிலத்திற்கான மத்திய அரசின் டெப்போவில் இருந்து உணவு தானியங்களை ஒவ்வொரு நியாய விலைக் கடைக்கும் மாநில அரசு விநியோகிக்க வேண்டும் எனவும் பிரிவு 24 கூறுகிறது.
தற்போது இந்த முறை பல்வேறு மாநிலங்களில் பின்பற்றப்பட்டு வருகிறது. நியாய விலைக் கடைகளுக்கு வந்து பொருட்களை வாங்கிச் செல்ல இயலாத நுகர்வோருக்கு அவற்றை அவர்களின் வீடுகளுக்கே சென்று வழங்க மாநிலங்கள்/யூனியன் பிரதேசங்களுக்கு அரசு அறிவுறுத்தியுள்ளது.
மாநில வாரியாக வீடுகளுக்கே சென்று உணவுதானியம் வழங்கும் முறையின் நிலை:
|
|
வ.எண்
|
|
மாநிலம்
|
|
வீடுகளுக்கே சென்று விநியோகம்
|
|
1.
|
|
தமிழ்நாடு
|
|
நியாய விலை கடைகளை நடத்தும் கூட்டுறவு சங்கங்கள் சுய முயற்சியில் உணவு தானியங்களை கொண்டு செல்கின்றன
|
|
36.
|
|
புதுச்சேரி
|
|
இந்த யூனியன் பிரதேசம் நேரடி மானிய மாற்றத்தின் கீழ் வருவதால் இது பொருந்தாது.
நுகர்வோர் விவகாரங்கள் துறை இணையமைச்சர் திரு. சி.ஆர்.சவுத்ரி மக்களவையில் கேள்வி நேரத்தின் போது அளித்த எழுத்துபூர்வமான பதிலில் இந்த தகவல் இடம்பெற்றுள்ளது.
உள்நாட்டு விமானப் போக்குவரத்து அமைச்சகம்
திருப்பதி விமான நிலையத்தில் முக்கியப் பிரமுகர்களுக்கான ஓய்வறை கட்டுவதற்கான நில ஒதுக்கீட்டிற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், திருப்பதி விமான நிலையத்தில் முக்கியப் பிரமுகர்களுக்கான ஓய்வறை கட்டுவதற்காக, இந்திய விமான நிலையங்கள் ஆணையத்திற்குச் சொந்தமான 1800 சதுர மீட்டர் நிலத்தை, ஆந்திரப்பிரதேச கல்வி மற்றும் நலப்பணிகள் கட்டமைப்பு வளர்ச்சிக் கழகத்திற்கு, ஆண்டுக்கு ஒரு ரூபாய் என்ற குறைந்த அளவிலான உரிமக் கட்டணத்தில் ஒதுக்கீடு செய்ய ஒப்புதல் அளிக்கப்பட்டுள்ளது.
பயன்கள்:
ஸ்ரீ வெங்கடேஸ்வரா சுவாமி கோவில் அமைந்துள்ள திருப்பதிக்கு, மிக மிக முக்கிய பிரமுகர்கள் / மிக முக்கிய பிரமுகர்கள் அடிக்கடி வருகின்றனர். முக்கியப் பிரமுகர்களுக்கான ஓய்வறை கட்டினால், பார்வையாளர்களுக்கான வசதிகளை மேம்படுத்த முடியும். இந்த ஓய்வறை, ஆந்திரப் பிரதேச கல்வி மற்றும் நலப்பணிகள் கட்டமைப்பு மேம்பாட்டுக் கழகத்தால் பராமரிக்கப்படும்.
உள்நாட்டு விமானப் போக்குவரத்து அமைச்சகம்
விமானங்களை இறக்குமதி செய்ய ஏர் இந்தியா மற்றும் இண்டிகோ நிறுவனங்களுக்கு டிஜிசிஏ கொள்கை அளவில் ஒப்புதல் அளித்துள்ளது
ஏர் இந்தியா லிமிடெட் மற்றும் இன்டர்குளோப் ஏவியேஷன் லிமிடெட்  ஆகிய நிறுவனங்களுக்கு முறையே 470 மற்றும் 500 விமானங்களை இறக்குமதி செய்ய  சிவில் விமானப் போக்குவரத்து இயக்குநரகம்  கொள்கை அளவில் ஒப்புதல் அளித்துள்ளது.
இந்த விமானங்களை வாங்குவதற்கான செலவு, விமான நிறுவனத்திற்கும் அசல் உபகரண உற்பத்தியாளர்களுக்கும்  இடையிலான வணிக இயல்பு பற்றிய தகவல்கள் எதுவும் இல்லை.
விமானங்களின் உண்மையான இறக்குமதிக்கு தடையில்லா சான்று வழங்கும் போது அவற்றை நிறுத்துவதற்கான பார்க்கிங் இடங்கள் கிடைப்பது உறுதி செய்யப்படுகிறது. விமான நிறுவனங்களின் இன்டக்ஷன் திட்டத்தின்படி, 2023-2035 காலகட்டத்தில் விமானங்களை வெளிநாடுகளில் இருந்து வாங்க  உத்தேசிக்கப்பட்டுள்ளது. பார்க்கிங் இடங்கள் கிடைப்பதை உறுதி செய்வதற்காக விமான நிறுவனங்கள் தங்கள் திட்டத்தை விமான நிலைய செயல்பாட்டு நிறுவனங்களுடன்  பகிர்ந்து கொள்ளுமாறு டிஜிசிஏ அறிவுறுத்தியுள்ளது.
சிவில் விமானப் போக்குவரத்துத் துறை இணை அமைச்சர் திரு வி.கே.சிங் இன்று மாநிலங்களவையில் எழுத்துப்பூர்வமாக அளித்த பதிலில் இந்த தகவலைத் தெரிவித்துள்ளார்.
பிரதமர் அலுவலகம்
இமாச்சலப் பிரதேசத்தின் குலுவில் ஏற்பட்ட பேருந்து விபத்திற்கு பிரதமர் வேதனை தெரிவித்துள்ளார்
பிரதமரின் தேசிய நிவாரண நிதியிலிருந்து உதவித்தொகை அறிவிப்பு
இமாச்சலப் பிரதேசத்தின் குலுவில் ஏற்பட்ட கோரமான பேருந்து விபத்து காரணமான உயிரிழப்பிற்கு பிரதமர் திரு நரேந்திர மோடி இரங்கல் தெரிவித்துள்ளார். இந்த விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சமும், காயமடைந்தவர்களுக்கு தலா ரூ. 50,000-மும் வழங்க பிரதமர் உத்தரவிட்டுள்ளார்.
பிரதமர் அலுவலகம் வெளியிட்டுள்ள ட்விட்டர் செய்தியில் கூறியிருப்பதாவது:
“இமாச்சலப் பிரதேசத்தின் குலுவில் ஏற்பட்ட பேருந்து விபத்து மனதை உருக்குகிறது. இத்தகைய சோகமான தருணத்தில் உயிரிழந்தவர்களின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைய விழைகிறேன். பாதிக்கப்பட்டவர்களுக்குத் தேவையான அனைத்து உதவிகளையும் உள்ளூர் நிர்வாகம் வழங்கி வருகிறது: பிரதமர் @narendramodi”
“இமாச்சலப் பிரதேசத்தில் ஏற்பட்ட கோரமான பேருந்து விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் வழங்க பிரதமர் ஒப்புதல் அளித்துள்ளார். காயமடைந்தவர்களுக்கு தலா ரூ. 50,000 வழங்கப்படும்.”
சிறப்பு சேவைகள் மற்றும் கட்டுரைகள்
அஞ்சல் ஆயுள் காப்பீட்டு நேரடி முகவர்களுக்கான விண்ணப்பங்கள் வரவேற்பு
1. முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில், அஞ்சல் ஆயுள் காப்பீட்டு/ கிராம அஞ்சல் ஆயுள் காப்பீட்டு விற்பனைக்காக புதிய நேரடி முகவர்களை ஈடுபடுத்தவிருக்கிறது. விருப்பமுள்ளவர்கள் கீழ்காணும் தகுதியை பெற்றிருப்பின் எண் 2, சிவஞானம் சாலை, தியாகராய நகர், சென்னை 600017 இல்  உள்ள முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில் 29.09.2022 அன்று 10.00 மணிக்கு நடைபெற உள்ள நேர்காணலில் கலந்து கொள்ளலாம்.
2. தேவையான தகுதிகள்:
அ. கல்வி தகுதி: குறைந்தது பத்தாம் வகுப்பில் தேர்ச்சி பெற்றிருக்க வேண்டும்.
ஆ: வயது வரம்பு: 18-லிருந்து 50 வரை
இ: பிரிவுகள்: சுய தொழில் செய்யும் / வேலையில்லா இளைஞர்கள், ஏதேனும் காப்பீட்டு நிறுவனத்தில் பணி புரிந்த முன்னாள் காப்பீட்டு ஆலோசகர்கள்/ முகவர்கள், அங்கன்வாடி மற்றும் மஹிளா மண்டல் பணியாளர்கள், சுய உதவிக்குழு உறுப்பினர்கள், முன்னாள் ராணுவத்தினர், ஓய்வு பெற்ற ஆசிரியர்கள் விண்ணப்பிக்கலாம்.
ஈ: தகுதிகள்: ஆயுள் காப்பீடுகளை விற்பனை செய்வதில் முன் அனுபவம் உள்ளவர்கள், கணினிப் பயிற்சி உள்ளவர்கள் / சொந்தப்பகுதி பற்றி நன்கு அறிந்தவர்கள் மற்றும் சென்னை மாநகராட்சியை சார்ந்தவராக இருத்தல் வேண்டும்.
உ. இதர ஆயுள் காப்பீட்டு அலுவலகத்தில் முகவர்களாக இருப்பவர்கள், அஞ்சல் அயுள் காப்பீட்டு முகவர்களாக விண்ணப்பிக்க தகுதியில்லை.
ஊ. மேற்கண்ட தகுதியுடையவர்கள் மூன்று புகைப்படத்துடன், அசல் மற்றும் இரண்டு நகல் -வயதுச்சான்று, முகவரிச்சான்று மற்றும் கல்விச்சான்றுடன் அணுகவும். நேர்காணலுக்கு பின் தேர்ந்தெடுக்கப்படுபவர்கள் ஐந்தாயிரம் ரூபாய்க்கு தேசிய சேமிப்பு பத்திரம் அல்லது கிசான் விகாஸ் பத்திரத்தை பணப் பாதுகாப்பு பத்திரமாக வழங்க வேண்டும்.
இந்த நேர்காணல் அஞ்சல் ஆயுள் காப்பீட்டு பாலிசிகளை முகவர்கள் மூலம் விற்பனை செய்வதற்காக மட்டுமே நடத்தப்படுகிறது. முகவர்களாக தேர்ந்தெடுக்கப்படுபவர்கள் பிடிக்கும் பாலிசியின் பிரீமியம் அடிப்படையில் ஊக்கத்தொகை/கமிஷன் மட்டுமே வழங்கப்படும் என்று சென்னை மத்திய கோட்டம், முதுநிலை அஞ்சல் கோட்ட கண்காணிப்பாளர் மேஜர் திவ்யா த. வெளியிட்ட செய்திக் குறிப்பில் தெரிவிக்கப்பட்டுள்ளது.
சுற்றுச்சூழல் மற்றும் வனத்துறை அமைச்சகம்
புதுதில்லியில் உள்ள தேசிய விலங்கியல் பூங்காவில் வெள்ளைப் புலிக் குட்டிகளை அவற்றிற்கான அறையில் விடுவித்தார் மத்திய அமைச்சர் திரு பூபேந்திர யாதவ்
புதுதில்லியில் உள்ள தேசிய விலங்கியல் பூங்காவில் வெள்ளைப் புலிக் குட்டிகளுக்கான அறையை மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்திர யாதவ் திறந்து வைத்து, குட்டிகளை கொடியசைத்து விடுவித்தார். அங்கு புதிய வரவாக வந்துள்ள ஒரு பெண் புலிக்குட்டிக்கு அவானி என்றும், ஆண் புலிக் குட்டிக்கு வயோம் என்றும் பெயரிட்டார். அவானி என்பதற்கு பூமி என்றும், வயோம் என்பதற்கு உலகம் என்றும் பொருள். இந்த இரண்டு குட்டிகளையும் அதன் தாய் கடந்த ஆண்டு ஆகஸ்ட் மாதம் ஈன்றது. அவற்றிக்கு தற்போது எட்டு மாதங்கள் பூர்த்தியடைந்துள்ளன.
இதைத் தொடர்ந்து அங்கு வருகை தந்திருந்த பள்ளிக் குழந்தைகளுடன் சுற்றுச்சூழலுக்கு உகந்த வாழ்க்கை முறை குறித்தும், இயற்கை வளங்களை பாதுகாப்பது பற்றியும் கலந்துரையாடினார்.
வணிகம் மற்றும் தொழில்துறை அமைச்சகம்
இமயமலையில் இயற்கை முறையில் விளைந்த தினையை டென்மார்க்கிற்கு இந்தியா ஏற்றுமதி செய்கிறது
நாட்டின் இயற்கை விவசாய பொருட்களின் ஏற்றுமதிக்கு பெரும் ஊக்கமளிக்கும் விதத்தில், இமயமலையில் பனி படர்ந்த கங்கை தண்ணீரில் விளைந்த தினையை முதல்முறையாக டென்மார்க்கிற்கு இந்தியா ஏற்றுமதி செய்கிறது.
உத்தரக்காண்டில் உள்ள இந்த இடம் தேவ் பூமி என்று அழைக்கப்படுகிறது.
உத்தரக்காண்ட் வேளாண் பொருட்கள் சந்தைப்படுத்துதல் வாரியம் மற்றும் ஜஸ்ட் ஆர்கானிக் எனும் ஏற்றுமதியாளருடன் இணைந்து, ராகி மற்றும் ஜிங்கோராவை உத்தரக்காண்டில் உள்ள விவசாயிகளிடம் இருந்து வேளாண் மற்றும் பதப்படுத்தப்பட்ட பொருட்கள் ஏற்றுமதி மற்றும் மேம்பாட்டு ஆணையம்  வாங்கி ஏற்றுமதி செய்கிறது. மேற்கண்ட பொருட்கள் ஐரோப்பிய யூனியனின் தர நிலைகளை பூர்த்தி செய்கிறது.
தினையை விவசாயிகளிடம் இருந்து நேரடியாக கொள்முதல் செய்யும் உத்தரக்காண்ட் வேளாண் பொருட்கள் சந்தைப்படுத்துதல் வாரியம், அதி நவீன பதப்படுத்துதல் ஆலையில் அதை பதப்படுத்துகிறது. மண்டி வாரியத்தில் கட்டமைக்கப்பட்ட இந்த ஆலை, ஜஸ்ட் ஆர்கானிக்கால் இயக்கப்படுகிறது.
வேளாண் மற்றும் பதப்படுத்தப்பட்ட பொருட்கள் ஏற்றுமதி மற்றும் மேம்பாட்டு ஆணையம் தலைவர் டாக்டர் எம் அங்கமுத்து கூறுகையில், “இந்தியாவில் விளைவிக்கப்படும் பிரத்தியேக வேளாண் பொருளான தினைக்கு சர்வதேச சந்தையில் நல்ல தேவை உள்ளது,. இமயமலைப் பகுதியில் விளையும் தினை மீது சிறப்பு கவனம் செலுத்தி தினை ஏற்றுமதியை நாங்கள் தொடர்வோம்,” என்றார்.
இதற்கிடையே, இந்தியாவின் இயற்கை விவசாய பொருட்களின் ஏற்றுமதி ஏப்ரல்-பிப்ரவரி  காலகட்டத்தில்  51% சதவீதம் அதிகரித்து ரூ 7078 கோடியாக இருந்தது.
பிரதமர் அலுவலகம்
பிரதமர் மக்கள் இயக்கத்தை தொடங்கி வைத்தார் கொவிட்டுக்கு எதிரான பேராட்டத்தில் அனைவரும் இணைய வேண்டுகோள்
பிரதமர் திரு நரேந்திர மோடி கொவிட்டுக்கு எதிரான மக்கள் இயக்கத்தை இன்று தொடங்கி வைத்தார். கொரோனாவுக்கு எதிரான பேராட்டத்தில் அனைவரும் ஒன்றிணைய வேண்டும் என்று அவர் வேண்டுகோள் விடுத்தார்.
இது குறித்து டிவிட்டரில் அவர் விடுத்துள்ள செய்தியில், கொரோனாவுக்கு எதிரான போராட்டத்தில், அனைவரும் ஒன்றிணைய வேண்டும் என பிரதமர் வேண்டுகோள் விடுத்தார். ‘‘முக கவசம் அணிய வேண்டும், கை கழுவ வேண்டும், சமூக இடைவெளியை கடைபிடிக்க வேண்டும், 6 அடி தூரம் நடைமுறையை பின்பற்ற வேண்டும்’’ என்று வலியுறுத்தியுள்ள பிரதமர், நாம் ஒன்றாக வெற்றி பெறுவோம், கொரோனாவை வெல்வோம் என கூறியுள்ளார்.
மக்கள் பங்களிப்பை ஊக்குவிக்கும் வகையில், பிரசாரம் தொடங்கப்பட்டுள்ளது. இந்தப் பிரசாரத்தின் கீழ் கொவிட்-19 உறுதிமொழி அனைவராலும் எடுக்கப்படும். ஒரு ஒருங்கிணைந்த செயல் திட்டம் பின்வரும் சிறப்பம்சங்களுடன், மத்திய அமைச்சகங்கள் / அரசு துறைகள் மற்றும் மாநில அரசுகள் / யூனியன் பிரதேசங்களால் அமல்படுத்தப்படும்:அதிக பாதிப்புள்ளள மாவட்டங்களில், குறிப்பிட்ட இலக்குடன் தகவல் தொடர்பு.ஒவ்வொருவரையும் சென்றடையும் வகையில் எளிமையான, புரிந்து கொள்ளக்கூடிய தகவல்கள்நாட்டில் உள்ள அனைத்து ஊடக தளங்கள் மூலமாக தகவல் பரப்புதல்பொது இடங்களில் பேனர்கள் மற்றும் போஸ்டர்கள்; முன்னணி தொழிலாளர்களை ஈடுபடுத்துவது, அரசு திட்டங்களின் பயனாளிகளை குறிவைத்து பிரசாரம் செய்வதுகொரோனா பற்றி விழிப்புணர்வு ஏற்படுத்த, அரசு அலுவலக வளாகங்களில், பேனர்கள், சுவர் விளம்பரங்கள், எலக்ட்ரானிக் அறிவிப்பு பலகைகளை பயன்படுத்துவதுதகவல்களை மக்களிடம் கொண்டு சேர்க்க, உள்ளூர் மற்றும் தேசிய பிரபலங்களை ஈடுபடுத்துவதுவழக்கமான பிரசாரத்துக்கு, வேன்களைப் பயன்படுத்துதல்விழிப்புணர்வு பற்றிய ஆடியோ தகவல்கள்; துண்டு பிரசுரங்கள்/ கையேடுகள்கொவிட் தகவல்களை ஒளிபரப்ப, உள்ளூர் கேபிள் ஆபரேட்டர்களின் உதவியை நாடுதல்தகவல்கள் மக்களை சென்றடைந்து, நல்ல பயனை ஏற்படுத்த ஊடக தளங்களில் ஒருங்கிணைந்த பிரசாரம்.
டிவிட்டரில் பிரதமர் மோடி வெளியிட்டுள்ள பிரசாரம்:
# கொரோனாவை எதிர்த்து போராட நாம் ஒன்றினைவோம்.
இதனை நாம் எப்போதும் நினைவில் கொள்வோம்:
முகமூடி அணியவும்.
கைகளைக் கழுவவும்.
சமூக இடைவெளியை பின்பற்றவும்.
‘6 அடி தூர இடைவெளியை’ பின்பற்றவும்.
ஒன்றாக இணைந்து, நாம் வெற்றி பெறுவோம்.
ஒன்றாக இணைந்து , நாம் கொரோனாவை வெல்வோம்.
(
அறிவியல் மற்றும் தொழில்நுட்பத்துறை
2022 அக்டோபர் 22 முதல் அக்டோபர் 31 வரை இந்திய அரசாங்கத்தால் நடத்தப்படவுள்ள தூய்மை பிரச்சாரம் 2.0 மற்றும் நிலுவையில் உள்ள கோப்புகளுக்கு தீர்வு காண்பதற்கான சிறப்பு பிரச்சாரத்தின் முன்னேற்பாடுகளை மத்திய அமைச்சர் திரு.ஜிதேந்திரசிங் ஆய்வு செய்தார்
மத்திய பணியாளர் நலன் மற்றும் பிரதமர் அலுவலக இணையமைச்சர், 2022 அக்டோபர் 22 முதல் 2022 அக்டோபர் 31 வரை இந்திய அரசால் நடத்தப்படவுள்ள, தூய்மை பிரச்சாரம் 2.0 மற்றும் நிலுவையில் உள்ள கோப்புகளுக்கு தீர்வு காண்பதற்காக சிறப்பு பிரச்சாரத்திற்கான முன்னேற்பாடுகளை ஆய்வு செய்தார்.
2021-ம் ஆண்டு நடைபெற்ற பிரச்சாரத்தின் அடிப்படையில், 2022 அக்டோபர் 2-ம் தேதி முதல் 31-ம் தேதி வரை, இந்திய அரசாங்கத்தின் அமைச்சகங்கள், துறைகளில் நிலுவையில் உள்ள கோப்புகளுக்கு தீர்வு காண்பதற்காக சிறப்பு பிரச்சாரத்துடன் தூய்மை பிரச்சாரம் 2022-ஐ அரசாங்கம் அறிவித்தது. சிறப்பு பிரச்சாரம் 2.0, அமைச்சகங்கள், துறைகள், வெளியூர் அலுவலகங்கள் மற்றும் அவற்றுடன் இணைக்கப்பட்டுள்ள துணை அலுவலகங்கள் மீது கவனம் செலுத்தும்.
பிரச்சாரம் வெற்றியடைய, துறைகள், அமைச்சகங்களின் தனிப்பட்ட ஈடுபாட்டை கோரி, இந்திய அரசாங்கத்தின் அனைத்து செயலாளர்களுக்கும், அமைச்சரவை செயலாளர் கடிதம் எழுதியுள்ளார். தூய்மை பிரச்சாரம் 2.0-ஐ தகுந்த முறையில் நடைமுறைப்படுத்த, அனைத்து செயலாளர்களும் தங்கள் அமைச்சகத்தின் கீழுள்ள, அலுவலகங்கள் மற்றும் நிறுவனங்களுக்கு அறிவுறுத்தும்படி, அமைச்சரவை செயலாளர் வலியுறுத்தியுள்ளார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1854645
ஆயுஷ்
முற்காப்பு மருந்துகள் வழங்கும் பிரச்சாரத்தை தொடங்கியது ஆயுஷ் அமைச்சகம்: 60 வயதுக்கு மேற்பட்டோருக்கு சிறப்பு கவனம்
விடுதலையின் அம்ரித் மகோத்ஸவம் நடவடிக்கைகளின் கீழ், முற்காப்பு மருந்துகள் மற்றும் உணவு மற்றும் வாழ்க்கைமுறைக்கான வழிகாட்டுதல்கள் வழங்கும் பிரச்சாரத்தை ஆயுஷ் அமைச்சகம் புதுதில்லியில் இன்று தொடங்கியது.
இந்த நடவடிக்கையை மத்திய ஆயுஷ் அமைச்சர் திரு சர்பானந்தா சோனோவால், ஆயுஷ் துறை இணையமைச்சர் டாக்டர் முன்ச்பரா மகேந்திரபாய் ஆகியோர் இணைந்து தொடங்கி வைத்தனர்.
காணொலி காட்சி மூலம் உரையாற்றிய திரு சர்பானந்த சோனாவால், ‘‘அனைவருக்குமான சுகாதாரத்தை உறுதி செய்யும் பிரதமர் திரு.நரேந்திர மோடியின் தொலைநோக்கு மற்றும் திட்டத்தை வழங்குவதை இந்த பிரச்சாரம் நோக்கமாக கொண்டுள்ளது. பெருந்தொற்றை எதிர்த்து போராட, 7 முக்கிய பணிகளை பிரதமர் பட்டியலிட்டுள்ளார். அதில் முதன்மையானது, முதியோர்களை பாதுகாப்பது.’’ என்றார்.
மத்திய இணையமைச்சர் டாக்டர் முன்ச்பரா மகேந்திரபாய் பேசுகையில், ‘‘தற்போதைய பிரச்சாரம் 60-க்கு மேற்பட்ட வயதினர் மீது சிறப்பு கவனம் செலுத்துகிறது. இது அவர்களின் எதிர்ப்பு சக்தியை அதிகரிக்க உதவும்’’ என்றார்.
ஒய்-பிரேக் கைப்பேசி செயலி, விவசாயிகள் மற்றும் பொது மக்களுக்கு மூலிகை கன்றுகள் வழங்குதல், இணையகருத்தரங்குகளை நடத்துதல் உட்பட பல நடவடிக்கைகளை கடந்த ஆகஸ்ட் 30ம் தேதி முதல், செப்டம்பர் 5ம் தேதி வரை ஆயுஷ் அமைச்சகம் மேற்கொள்ளவுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751452
பிரதமர் அலுவலகம்
20 வயதிற்கு உட்பட்டோருக்கான உலக சாம்பியன் பட்டப் போட்டியில் 16 பதக்கங்கள் வென்ற இந்திய மல்யுத்த வீரர்கள் குழுவுக்கு பிரதமர் பாராட்டு
20 வயதிற்கு உட்பட்டோருக்கான உலக சாம்பியன் பட்ட போட்டியில் 16 பதக்கங்கள் வென்ற  இந்திய மல்யுத்த வீரர்கள் குழுவுக்கு பிரதமர் திரு நரேந்திர மோடி பாராட்டு தெரிவித்துள்ளார்.
ட்விட்டர் பதிவில் அவர் தெரிவித்திருப்பதாவது:-
“நமது மல்யுத்த வீரர்கள் மீண்டும் நமக்கு பெருமை தேடித் தந்துள்ளனர். 20 வயதிற்கு உட்பட்டோருக்கான உலக சாம்பியன் பட்டப் போட்டியில் 16 பதக்கங்கள் வென்ற  இந்திய மல்யுத்த வீரர்கள் குழுவுக்கு வாழ்த்துக்கள். இது இந்தியாவின் மிகச் சிறப்பான செயல்பாடு. எதிர்கால இந்திய மல்யுத்தம், பாதுகாப்பான கரங்களில் இருப்பதை இது உணர்த்துகிறது.”
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியம் மற்றும் ஓய்வூதியதாரர்களுக்கான நலத்துறை மூலம் ஓய்வூதியதாரர்கள் விழிப்புணர்வு நிகழ்ச்சி புதுச்சேரியி்ல் நடைபெற்றது
ஓய்வூதியம் மற்றும் ஓய்வூதியதாரர்களுக்கான நலத்துறை மூலம் ஓய்வூதியதாரர்கள் விழிப்புணர்வு நிகழ்ச்சி புதுச்சேரியி்ல் இன்று நடைபெற்றது. கொவிட் பாதிப்பு காலத்திற்கு பிறகு நாட்டின் தென் பிராந்தியத்தில் நேரடியாக முதன் முதலாக இந்த நிகழ்ச்சிக்கு ஏற்பாடு செய்யப்பட்டது. இதில் சென்னை, புதுச்சேரியைச்சேர்ந்த 300க்கும் மேற்பட்ட ஓய்வூதியதாரர்கள் பங்கேற்றனர்.
ஓய்வூதிய தொகை கொள்கை சீர்திருத்தங்கள், வருமானவரி விவரங்கள் உள்ளிட்டவை குறித்து ஓய்வூதியதாரர்களுக்கு எடுத்துரைக்கப்பட்டது. ஓய்வூதியம் மற்றும் செயல்முறைகளின் பல்வேறு திருத்தங்கள் தொடர்பாக அவர்களுக்கு விழிப்புணர்வு ஏற்படுத்தும் வகையில், நிகழ்ச்சி நடைபெற்றது. அத்துடன், ஓய்வூதியதாரர்களிடமிருந்து கருத்து கேட்கப்பட்டது.
நிதி அமைச்சகம்
இந்திய அரசும் ஏ.ஐ.ஐ.பி-யும் ஒப்பந்தத்தில் கையெழுத்திட்டு உள்ளன
மேற்கு வங்கத்தில் உள்ள தாமோதர் பள்ளத்தாக்கு நீர்த்தேக்கப் பகுதியில் நீர்ப்பாசன சேவைகளை மேம்படுத்தவும் வெள்ளத் தடுப்பு நிர்வாகத்துக்கும் 145 மில்லியன் அமெரிக்க டாலர் மதிப்பீட்டிலான ஒரு கடன் ஒப்பந்தத்தில் இந்திய அரசு, மேற்குவங்க அரசு மற்றும் ஆசிய உள்கட்டமைப்பு வசதி முதலீட்டு வங்கி ஆகியன இணைந்து இன்று கையெழுத்திட்டு உள்ளன.
மேற்குவங்க பேரளவு நீர்ப்பாசன மற்றும் வெள்ளத் தடுப்பு நிர்வாகத் திட்டமானது மேற்குவங்கத்தின் 5 மாவட்டங்களைச் சேர்ந்த 2.7 மில்லியன் விவசாயிகளுக்கு பலன் தரும் திட்டம் ஆகும். மேலும் இந்தத் திட்டம் 393,964 ஹெக்டேர் நிலப்பரப்புக்கு சிறப்பான நீர்ப்பாசன வசதிகளையும் தரும். பருவநிலை மாறுதலின் தாக்கத்தைக் குறைக்கும் வகையிலும் வருடாந்திர வெள்ளச் சேதத்தில் இருந்து பாதுகாப்பு அளிக்கும் வகையிலும் இந்தத் திட்டமானது இருக்கும்.
இந்திய அரசின் சார்பில் இந்த ஒப்பந்தத்தில் நிதியமைச்சகத்தின் பொருளாதார உறவுகள் துறையின் கூடுதல் செயலாளர் திரு. சமீர் குமார் கார்ரே கையெழுத்திட்டு உள்ளார். அதே போன்று மேற்குவங்க அரசின் சார்பில் முதன்மை குடியிருப்பு ஆணையர் திரு கிருஷ்ணா குப்தாவும் ஏ.ஐ.ஐ.பி சார்பில் தலைமை இயக்குனர்  திரு ரஜத் மிஸ்ராவும் கையெழுத்திட்டு உள்ளனர்.
(Visitor Counter : 152
சுகாதாரம் மற்றும் குடும்ப நலத்துறை அமைச்சகம்
நாட்டில் தொடர்ந்து 12-ஆவது நாளாக 3 லட்சத்துக்கும் குறைவான அளவில் நோய்த்தொற்று
நாட்டில் கொவிட் தொற்றால் பாதிக்கப்பட்டுள்ளோரின் எண்ணிக்கை தற்போது 23,43,152 ஆக உள்ளது. கடந்த மே 10-ஆம் தேதி முதல் நோய்த்தொற்று கணிசமாகக் குறைந்து வருகிறது.
கடந்த 24 மணி நேரத்தில் சிகிச்சை பெறுவோரின் எண்ணிக்கையில் 76,755 குறைந்துள்ளது. நாட்டில் இதுவரை ஏற்பட்ட மொத்த பாதிப்பில் தற்போது சிகிச்சை பெறுவோர் 8.50% ஆகும்.
நாட்டில் தொடர்ந்து 12-ஆவது நாளாக 3 லட்சத்துக்கும் குறைவான அளவில் நோய்த்தொற்று பதிவாகியுள்ளது. கடந்த 24 மணி நேரத்தில் 1,86,364 பேருக்கு புதிதாக நோய்த்தொற்று ஏற்பட்டுள்ளது.
15-வது நாளாக, அன்றாட புதிய பாதிப்புகளை விட, தினசரி குணமடைபவர்களின் எண்ணிக்கை அதிகரித்துள்ளது. கடந்த 24 மணி நேரத்தில் 2,59,459 பேர் குணமடைந்து வீடு திரும்பினர். புதிதாக குணமடைந்தவர்களுக்கும் பாதிக்கப்பட்டோருக்குமான இடைவெளி 73,095 ஆக பதிவாகியுள்ளது.
நம் நாட்டில் கொரோனா தொற்றிலிருந்து குணமடைந்தவர்களின் மொத்த எண்ணிக்கை 2,48,93,410 ஆக இன்று பதிவாகியுள்ளது. தொற்றிலிருந்து குணமடைபவர்களின் தேசிய வீதம் 90.34% ஆக உயர்ந்துள்ளது.
நாளொன்றில் மிக அதிகமாக கடந்த 24 மணி நேரத்தில் 20,70,508 பரிசோதனைகளும், இதுவரை மொத்தம் 33.90 கோடி பரிசோதனைகளும் இந்தியாவில் மேற்கொள்ளப்பட்டுள்ளன.
வாராந்திர தொற்று உறுதி வீதம் 10.42 சதவீதமாகவும், தினசரி தொற்று உறுதியின் விதம் 9.00 சதவீதமாகவும் என்று பதிவாகியுள்ளது. இந்த விழுக்காடு, 4 நாட்களாகத் தொடர்ந்து 10 சதவீதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தில் மேலும் ஒரு புதிய மைல்கல் சாதனையாக, இந்தியாவில் இதுவரை செலுத்தப்பட்டுள்ள தடுப்பூசிகளின் எண்ணிக்கை 20.57 கோடியைக் கடந்துள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி இதுவரை மொத்தம் 29,38,367 முகாம்களில் 20,57,20,660 தடுப்பூசிகள் செலுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: